Нови Сад, 9.02.2012.год.

РЕПУБЛИКА СРБИЈА

ЗАШТИТНИК ГРАЂАНА

За Јелену Ивановић

Поштована,
Обавештавам Вас да сам Решење, број: 431-5/2011-12-6 од 20.12.2011.године којим се отписује задужење и камата  добила крајем децембра 2011.год

Након 3 година доказивања истине, верујте ми да сам схватила колико човек, чак и када је  у праву, не може да се избори са државном администрацијом као моћним апаратом функционисања.

Обратила сам се  представком Покрајинском омбудсману, а он вама у оном тренутку када више нисам знала шта да радим и коме да се обратим. Хвала за први контакт када сам добила писмо од Заштитника грађана Републике Србије  13. 1. 2о11.  које ми је  упућено од помоћника генералног секретар Гордане Стевановић. То писмо ми је  улило наду  да постоји неко ко ће стати у заштиту обичног човека  који се бори са ``ветрењачама``.

Захваљујем Вам се Јелена на сваком вашем позиву јер сте ми уливали наду.Убеђена сам, да нисам имала вашу помоћ, професионалну и верујем људску, моје жалбе би још увек стајале негде у некој, нечијој фијоци.

Имала  сам потребу да Вам све ово напишем јер верујем да управо заштник грађана треба да помогне и заштити грађане и надам се да ћете својом упорношћу помоћи и другим малим људима.

Уз велику захвалност и поштовање,

Душанка Станојчић

